Z A P I S N I K

3. sjednica Vijeća Mjesnog odbora Podsused,

u Zagrebu,  10.08.2021.
s početkom u 18.30 sati

NAZOČNI ČLANOVI VIJEĆA:

Martina Poljak, Dino Duspara, Ivona Grgurinović, Željko Šimunović, Robert Šafranko
NENAZOČNI ČLANOVI VIJEĆA:
Nikola Bunčić, Petra Brekalo
Predsjedava  Robert Šafranko, predsjednik Vijeća.

Zapisnik vodi: Robert Šafranko

Predsjednik konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati.
Vijećnici su sav materijal za sjednicu dobili putem maila ili osobno na sjednici.

Predsjednik predlaže dnevni red:
D N E V N I   R E D

1. Prijedlog odluke o izmjeni odluke o naknadi predsjednicima, potpredsjednicima i članovima vijeća gradskih četvrti i mjesnih odbora

2. Odluka o izmjenama i dopunama Odluke o davanju u zakup i na drugo korištenje površina javne namjene

3. Razno – prijedlozi od strane vijećnika Možemo/Zagreb je naš!

Vijeće jednoglasno / većinom od 5 glasova donosi

Z A K LJ U Č A K

Usvaja se dnevni red s prijedlozima pod točkom 3.
Zapisnici s 1. i 2. sjednice Vijeća mjesnog odbora Podsused stavljeni na usvajanje.
Kod zapisnika s 1. konstituirajuće sjednice potkrala se greška, za potpredsjednicu MO Podsused nije izabrana Martina Poljak već Ivona Grgurinović, te molim da se greška ispravi.
Zapisnik s 2. sjednice VMO Podsused je usvojen jednoglasno.

_______________________________________________________________________________

Glasanje za točke s dnevnog reda:
Točka 1.  

Prijedlog odluke o izmjeni odluke o naknadi predsjednicima, potpredsjednicima i članovima vijeća gradskih četvrti i mjesnih odbora
Vijeće većinom od 4 glasa / 1 suzdržan donosi
Z A K LJ U Č A K

Prisutni članovi vijeća (4 glasa ZA (Grgurinović, Poljak, Duspara, Šafranko) i 1 glas SUZDRŽAN, (Šimunović)) donose odluku o usvajanju i podržavaju 1. točku dnevnog reda
_______________________________________________________________________________

Točka 2.  
Odluka o izmjenama i dopunama Odluke o davanju u zakup i na drugo korištenje površina javne namjene
Vijeće jednoglasno sa 5 glasova donosi

Z A K LJ U Č A K

Prisutni članovi vijeća jednoglasno donose pozitivno mišljenje, usvajaju i podržavaju 2. točku dnevnog reda.
_______________________________________________________________________________

Točka 3. 
Prijedlozi vijećnika platforme Možemo / Zagreb je naš!
Predsjednik Vijeća MO Podsused, Robert Šafranko, iznosi prijedloge uz sudjelovanje i raspravu svih vijećnika:
PRIJEDLOZI PODSUSED

1. AKTIVNOST - Prometno i sigurnosno uređenje centra Podsuseda

KRATKI OPIS MJERE

Cilj: povećati sigurnost kretanja pješaka, osobito školske djece; smanjiti brzinu kretanja vozila oko Podsusedskog trga i okretišta Samoborska; poboljšati protočnost na križanju Podsusedska aleja – Susedgradski vidikovec bez ugrožavanja ostalih sudionika u prometu; omogućiti sigurno parkiranje bicikala.

a) Iscrtavanje kružnog toka na križanju Podsusedska aleja – Susedgradski vidikovec, horizontalna i vertikalna signalizacija, iscrtavanje otoka u sredini minimalne površine i visine.

b) Ograničenje brzine u centru Podsuseda na 30 km/h, a oko okretišta Samoborska na 40 km/h.

c) Postavljanje semafora (na Samoborskoj) s limitatorom brzine kretanja vozila (automatsko paljenje crvenog svjetla) uz odgovorajuća svjetlosna upozorenja (slaba vidljivost semafora s mosta iz smjera Samobora, bez obzira na znakove ponekad automobili prođu kroz crveno).

d) Iscrtavanje (horizontalna signalizacija) zone sigurnog kretanja pješaka s obzirom da se na većini površina pješaci kreću u zonama dijeljenog prometa sa vozilima, postavljanje graničnika na parkiralištu uz pločnik kod knjižnice, prilagodba spojeva sa prometnicama kretanju osoba u kolicima - spuštanje obje strane pločnika na pješačkom prijelazu na Podsusedskom trgu kod knjižnice radi lakšeg prijelaza i za malu djecu u kolicima, ugradnja horizontalne svjetlosne signalizacije kod istog pješačkog prijelaza
e) S obzirom da dolaze zimski mjeseci omogućiti da se svjetla u pothodniku pale ranije barem sat vremena prije od dosadašnjeg( treba samo timer podesiti drugačije, jer kad je vani sumrak u pothodniku je mrak)

Ugradnja klamerica za bicikle na okretištu Samoborska, Podsusedskom trgu i ispred osnovne škole. 
Graničnik na parking mjestu koji ne dozvoljava da se stražnjicom automobila prijeđe na nogostup
PRIKAZ CIJELE AKTIVNOSTI

NADLEŽNOST – PU Zagreb, Gradski ured za prostorno uređenje, izgradnju Grada, graditeljstvo, komunalne poslove i promet - Sektora za promet.
Z A K LJ U Č A K

Prisutni članovi vijeća jednoglasno donose pozitivno mišljenje, usvajaju i podržavaju prijedlog te Vijeće MO Podsused moli Vijeće GČ Podsused-Vrapče da od nadležnog Gradskog ureda zatraži mišljenje i ispunjavanje zahtjeva u svrhu sigurnosti u prometu građana ovog dijela kvarta.

2. AKTIVNOST - Uređenje krune nasipa od Podsusedskog do Jankomirskog mosta kao šetnice i biciklističke staze

KRATKI OPIS MJERE
Cilj: omogućiti nesmetanu pješačku i biciklističku komunikaciju između Podsuseda i juga grada, oživjeti područje uz Savu, potaknuti građane na više kretanja u prirodi

a) skidanje gornjeg sloja trave, šodranje i ravnanje

b) u kasnijim fazama moguće izgraditi rubnike i rasvjetu

NADLEŽNOST – Gradski ured za prostorno uređenje, izgradnju Grada, graditeljstvo, komunalne poslove i promet - Sektora za promet, Hrvatske vode, Zrinjevac
Koraci koje je potrebno provesti da bi se mjera mogla realizirati – Dozvola Hrvatskih voda jer je nasip u njihovoj nadležnosti.
Z A K LJ U Č A K

Prisutni članovi vijeća jednoglasno donose pozitivno mišljenje, usvajaju i podržavaju prijedlog te Vijeće MO Podsused moli Vijeće GČ Podsused-Vrapče da od nadležnog Gradskog ureda zatraži mišljenje i ispunjavanje zahtjeva u svrhu omogućavanja zdravijeg života, bavljenja sportom i rekreacijom građana ovog dijela kvarta.

3. AKTIVNOST - Uspornik na Prigornici sjeverno od križanja s Ulicom Tomislava Pavleka
KRATKI OPIS MJERE
Uspornik na Prigornici sjeverno od križanja s Ulicom Tomislava Pavleka: priključivanje na Prigornicu iz Ulice Tomislava Pavleka je opasno zbog nepreglednosti i često neprimjereno velike brzine vožnje automobila na Prigornici. Zbog brzine vožnje ugroženi su i pješaci i biciklisti.

NADLEŽNOST – Gradski ured za prostorno uređenje, izgradnju Grada, graditeljstvo, komunalne poslove i promet - Sektora za promet
Z A K LJ U Č A K

Prisutni članovi vijeća jednoglasno donose pozitivno mišljenje, usvajaju i podržavaju prijedlog te Vijeće MO Podsused moli Vijeće GČ Podsused-Vrapče da od nadležnog Gradskog ureda zatraži mišljenje i ispunjavanje zahtjeva u svrhu sigurnosti u prometu građana ovog dijela kvarta.
4. AKTIVNOST – Kante za otpatke

KRATKI OPIS MJERE - Kante za otpatke na potezu od Prigornice prema centru Podsuseda (Podsusedska aleja): na cijelom tom potezu kante za otpatke postoje jedino kod ambulante.

Z A K LJ U Č A K

Prisutni članovi vijeća jednoglasno donose pozitivno mišljenje, usvajaju i podržavaju prijedlog te Vijeće MO Podsused moli Vijeće GČ Podsused-Vrapče da od nadležnog Gradskog ureda zatraži ispunjavanje zahtjeva postavljanja kanti za otpatke u svrhu komunalnog reda i čistoće ovog dijela kvarta.
5. AKTIVNOST – Sadnja drveća

· Sadnja barem dva adekvatna stabla oko dječjeg parka u ulici Pijavišće zbog velike izloženosti suncu tijekom cijelog dana

· Sadnja jelke na okretištu Podsused (južna strana) kao na slici koja bi obogatila krajolik a ujedno bila i božićna jelka u vrijeme blagdana 

· Ako je moguće što veće drvce kako bi već za ovaj Božić imalo svrhu

· Štednja gradskih sredstava kako se svake godine ne bi morali sjeći novo drvce i postavljati (primjer Gajnice)

Z A K LJ U Č A K

Prisutni članovi vijeća jednoglasno donose pozitivno mišljenje, usvajaju i podržavaju prijedlog te Vijeće MO Podsused moli Vijeće GČ Podsused-Vrapče da od Zrinjevca ili nadležnog gradskog ureda zatraži ispunjavanje zahtjeva sadnje stabala u svrhu ozelenjevanja površina ovog dijela kvarta.
.   

Sjednica završena u 19.15 sati. 


                 
Zagreb, 10.08. 2021.
KLASA: 026-02/21-002/1212
URBROJ: 251-06-11-13-21-1
Zagreb, 10.08.2021.

Zapisnik sastavio predsjednik

Vijeća Mjesnog odbora
Robert Šafranko

